ଭୁବନେଶ୍ୱର (ଓଡ଼ିଶା ରିପୋର୍ଟର): ନୟାଗଡ଼ ଯଦୁପୁର ପରୀ ହତ୍ୟା ମାମଲାରେ ହାଇକୋର୍ଟଙ୍କୁ ସରକାରଙ୍କ ଚିଠି ନମିଳିବା ପ୍ରସଙ୍ଗରେ ପ୍ରତିକ୍ରିୟା ଦେଇଛନ୍ତି ବିଜେପିର ସାଧାରଣ ସମ୍ପାଦକ ଗୋଲକ ମହାପାତ୍ର। ଶ୍ରୀ ମହାପାତ୍ର କହିଛନ୍ତି, ଆମେ ଆଗରୁ କହିଆସୁଛୁ ଯେ ପରୀ ହତ୍ୟା ମାମଲାରେ ଜଣେ ବରିଷ୍ଠ ମନ୍ତ୍ରୀଙ୍କର ସମ୍ପୃକ୍ତି ରହିଛି। ମନ୍ତ୍ରୀଙ୍କୁ ବଞ୍ଚାଇବା ପାଇଁ ସରକାର ପରୀ ମାମଲାରେ ପଛଘୁଞ୍ଚା ଦେଉଥିଲେ। ପରୀ ମାମଲାର ତଦନ୍ତ ପାଇଁ ରାଜ୍ୟ ସରକାର SIT ଗଠନ କଲେ। ଏଥିପାଇଁ ରାଜ୍ୟ ସରକାର ବିଧାନସଭାରେ SIT ତଦନ୍ତର କୋର୍ଟ ମନିଟର୍ ପାଇଁ ଯେଉଁ ଚିଠି ଲେଖିଥିଲେ, ତାହା ଗଣମାଧ୍ୟମକୁ ଦେଖାଇଥିଲେ। ହେଲେ ଆଜି ତାହା ମିଥ୍ୟା ପ୍ରମାଣିତ ହୋଇଛି। ତଦନ୍ତ କୋର୍ଟ ମନିଟର କରୁନଥିବା ଆମେ ପୂର୍ବରୁ କହିଥିଲୁ, ଯାହା ଆଜି ପ୍ରମାଣିତ ହେଲା ବୋଲି ବିଜେପିର ସାଧାରଣ ସମ୍ପାଦକ ଗୋଲକ ମହାପାତ୍ର କହିଛନ୍ତି।
ଗୋଲକ ଆହୁରି କହିଛନ୍ତି, ଆମେ ଆଗରୁ କହୁଥିଲୁ ଯେ ଜଣେ ଅରୁଣ ଆଉ ଜଣେ ଅରୁଣକୁ ସୁରକ୍ଷା ଦେବା ପାଇଁ ତଦନ୍ତ ଆରମ୍ଭ କରିଛନ୍ତି। ଏ SIT ହାଇକୋର୍ଟଙ୍କ ଦ୍ୱାରା ମନିଟର୍ ହେଉନାହିଁ ବରଂ ଏ SIT ପାଇଲଟ୍ ଦ୍ୱାରା ମନିଟର୍ ହେଉଥିବା ଆମେ କହିଥିଲୁ। ଏଥିରୁ ସ୍ପଷ୍ଟ ଯେ ଏହି ମାମଲାରେ ସରକାରଙ୍କ ସମ୍ପୃକ୍ତି ଅଛି ଏବଂ ବାରମ୍ବାର ମିଛ ପରେ ମିଛ କହିଚାଲିଛନ୍ତି ସରକାର। ତେଣୁ ବିଜେଡି ଓଡ଼ିଶାବାସୀଙ୍କୁ ଭ୍ରମିତ କରୁଥିବା ଶ୍ରୀ ମହାପାତ୍ର କହିଛନ୍ତି।
